Postup školy pri podozrení zo šikanovania – s konkrétnymi aktérmi a ich úlohami
	Keď sa v škole objaví šikanovanie, je kľúčové konať rýchlo, efektívne a koordinovane. Tento postup určuje jasné kroky a úlohy pre vedenie škôl, pedagogických a odborných zamestnancov, aby zabezpečili ochranu šikanovaného, vyriešili incident a zabezpečili bezpečné prostredie  pre všetky deti či žiakov. Dodržiavanie tohto 
	postupu pomáha predchádzať opakovaniu šikanovania a posilňuje dôveru v školu ako v bezpečné miesto. Tento plagát je len krátkym sumárom  Smernice 1/2025 k prevencii a riešeniu šikanovania detí a žiakov v školách a v školských zariadeniach a je preto nevyhnutné sa oboznámiť s jej plným znením   na tomto odkaze.



Prevencia  1 šikanovania
Škola aktívne predchádza šikanovaniu preventívnymi aktivitami a programami a spoluprácou s rodičmi, zariadeniami poradenstva a prevencie a ďalšími subjektami. 
Všetci zamestnanci školy sú informovaní o postupoch pre prevenciu, preverovanie a riešenie šikanovania podľa platnej Smernice 1/2025, informovaní sú  aj zákonní zástupcovia. 
Preverovanie podozrenia 3 zo šikanovania
Riaditeľ školy alebo poverený zamestnanec bezodkladne:
1. Zostaví tím zodpovedný za preverovanie.
2. Zabezpečí okamžitú ochranu potenciálnemu šikanovanému. 
3. Zabezpečí, aby nedošlo pri preverovaní  ku konfrontácii potenciálneho šikanujúceho  a potenciálneho šikanovaného.  
4. Ak je to potrebné, privolá zdravotnú pomoc, zariadenie poradenstva a prevencie, políciu  či orgán sociálnoprávnej ochrany detí a sociálnej kurately. 
5. Uchováva dôkazy, spíše a zaeviduje záznam  o incidente a bezodkladne kontaktuje zákonných zástupcov o incidente.
Identifikácia 
2 šikanovania  
Šikanovanie môže mať rôzne podoby – môže byť priame aj nepriame; verbálne, fyzické, psychické a emocionálne alebo elektronické (t.j. kyberšikana).
Ak má zamestnanec školy vedomosť o šikanovaní – z vlastného pozorovania, od dieťaťa, žiaka, študenta alebo rodiča – nahlási ho riaditeľovi školy. 
Riešenie a náprava 
4 šikanovania 
Riaditeľ školy alebo poverený zamestnanec: 
Zabezpečí konkrétne opatrenia pre šikanovaného, šikanujúceho aj účastníkov šikanovania:
1. Pre šikanovaného: bezodkladné bezpečie, poskytnutie psychologickej podpory, podľa potreby systematickú podporu (napr. spolupráca so zariadením poradenstva a prevencie). 
2. Pre šikanujúceho: podľa potreby individuálny rozhovor s odborníkom, návrh na intervenciu alebo uloženie opatrenia vo výchove. 
3. Pre účastníkov: podľa potreby individuálnu podporu a/alebo skupinové aktivity vedúce  k schopnosti rozoznávať šikanovanie a budovať pozitívne postoje a hodnoty. 

